armvectores/hy_wikipedia_2023 huggingface dataset:
Ոսպ ոսպնյականման

Ոսպ ոսպնյականման (լատ.՝ Lens ervoides),  լոբազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
10-55 սմ երկարությամբ, բարակ թույլ ցողունով միամյա բույս է։ Տերևիկները 2-4 զույգ են։ Ծաղկակիրները ունեն 1 (2) ծաղիկներ և տերևներից երկար են։ Ունդերը կարճ-մազոտ են, կլոր-ռոմբաձև, 6-7 մմ տրամագծով։ Արմատային վզիկի շուրջը առաջանում են բազմաթիվ ցողունիկներ, որոնք ծաղկում են և վերգետնյաների նման առաջացնում ստորգետնյա պտուղներ։ Կուլտուրական ոսպի վայրի ազգակիցն է։


== Տարածվածություն ==
Հանդիպում է Դարեղեգիսի (Հերհեր) և Զանգեզուրի (Կապան) ֆլորիստիկական շրջաններում։ Աճում է նաև Արևմտյան և Արևելյան Անդրկովկասում, Ղրիմում, Հարավային Եվրոպայում, Անատոլիայում, Կիպրոսում, Սիրիայում և Հյուսիս–արևմտյան Աֆրիկայում։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 750-1800 մ բարձրությունների վրա։ Ծաղկում է մայիս-հունիս ամիսներին, պտղաբերում՝ հունիս-հուլիսին։


== Պահպանություն ==
Խոցելի տեսակ է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Տեսակի ընդհանուր լայն տարածման պատճառով սպառնալիքի կարգավիճակը իջեցվել է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Շիկահող» պետական արգելոցի տարածքում։


== Ծանոթագրություններ ==
Ձոլա Պրեդոզա

Ձոլա Պրեդոզա (իտալերեն՝ Zola Predosa), կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում։
Բնակչությունը՝ 15 105 մարդ։ Բնակչության միջին խտությունը՝ 408 մարդ/կմ²։ Զբաղեցնում է 37 կմ² տարածք։ Փոստային ինդեքս՝ 40069։ Հեռախոսային կոդը՝ 051։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Հանս Պֆիցներ

Հանս Պֆիցներ (Hans Pfitzner, մայիսի 5, 1869(1869-05-05)[…], Մոսկվա, Ռուսական կայսրություն - մայիսի 22, 1949(1949-05-22), Զալցբուրգ, Ավստրիայի բռնազավթումը դաշնակիցների կողմից), գերմանացի կոմպոզիտոր և դիրիժոր։ Ինքն իրեն բնութագրել է որպես հակամոդեռնիստ։ Պֆիցների ամենահայտնի ստեղծագործությունը «Պալեստրինա» օպերան է, որի սյուժեն հիմնված է 16-րդ դարի իտալացի կոմպոզիտոր Ջովաննի Պիերլուիջի Պալեստրինայի կյանքից վերցված դրվագների վրա։


== Ծանոթագրություններ ==
Պոլոգովսկի գյուղական խորհուրդ (ախտիրսկի շրջան)

Անվան այլ կիրառումների համար տե՛ս՝ Պոլոգովսկի գյուղական խորհուրդ (այլ կիրառումներ)Պոլոգովսկի գյուղական խորհուրդ  (ուկրաիներեն՝ Пологівська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Պոլոգովսկի գյուղական խորհրդում բնակվում էր 959 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ղամարա

Ղամարա, գյուղ Արևմտյան Հայաստանում, Բիթլիսի վիլայեթի Սղերդի գավառի Գենջի գավառակում։
1909 թվականին ուներ 7 տուն հայ և 30 տուն քուրդ բնակիչ։
Բնակչության հիմնական զբաղմունքը անասնապահությունն ու երկրագործությունն էր։ Ղամարայի հայերը բռնությամբ տեղահանվել են 1915 թվականին, Մեծ եղեռնի ժամանակ։ Նրանց մեծ մասը զոհվել է գաղթի ճանապարհին։ Փրկվածները բնակություն են հաստատել տարբեր երկրներում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Եվգենի Նեստերենկո

Եվգենի Եվգենևիչ Նեստերենկո (հունվարի 8, 1938(1938-01-08), Մոսկվա, ՌԽՖՍՀ, ԽՍՀՄ - մարտի 20, 2021(2021-03-20), Վիեննա, Ավստրիա), խորհրդային երգիչ (բաս)։ ԽՍՀՄ ժողովրդական արտիստ (1976 թ.)։


== Կյանքը և գործունեությունը ==
ԽՄԿԿ անդամ 1974 թվականից։ 1965 թվականին ավարտել է Լենինգրադի կոնսերվատորիան (Վ․ Մ․ Լուկանինի դասարան)։ 1963-1967 թվականներին՝ Լենինգրադի օպերայի և բալետի փոքր թատրոնի, 1967-1971 թվականներին՝ Կիրովի անվան թատրոնի, 1971 թվականից՝ Մոսկվայի Մեծ թատրոնի մեներգիչ։ Համերգային ծրագրերն ընդգրկում են ռուսական խորհրդային, արևմտաեվրոպական կոմպոզիտորների երկեր։ 1967 թվականից հյուրախաղերով հանդես է գալիս արտասահմանում։ Համամիութենական և միջազգային (Չայկովսկու անվան, Մոսկվա, 1970 թ., 1-ին մրցանակ) են մրցույթների դափնեկիր է։ 1967-1971 թվականներին դասավանդել է Լենինգրադի կոնսերվատորիայում, 1972-1974 թվականներին՝ Մոսկվայի Գնեսինների անվան երաժշտական-մանկավարժական ինստիտուտում։ 1975 թվականից՝ Մոսկվայի կոնսերվատորիայի մեներգեցողության ամբիոնի վարիչ։ Լենինյան մրցանակ (1982 թ.)։


== Դերերգերը ==
Դերերգերից են՝ Ռուսլան (Դլինկայի «Ռուսլան և Լյուդմիլա»), Բորիս Գողունով (Մուսորգսկու «Բորիս Գողունով»), Իշխան Իգոր, Կոնչակ (Բորոդինի «Իշխան Իգոր»), Դրեմին (Չայկովսկու «Եվգենի Օնեգին»), Մեֆիստոֆել (Դունոյի «Ֆաուստ»), Դոն Բազիլիո (Ռոսսինիի «Սևիլյան սափրիչ»), Կուտուզով (Պրոկոֆևի «Պատերազմ և խաղաղություն») և այլն։


== Ծանոթագրություններ ==
Լյուդմիլա Բուրցևա

Լյուդմիլա Գեորգիևնա Բուրցևա (ռուս.՝ Людмила Георгиевна Бурцева, հոկտեմբերի 25, 1954(1954-10-25), Դոնի Ռոստով, ՌԽՖՍՀ, ԽՍՀՄ), ռուս բանաստեղծուհի, Ռուսաստանի գրողմերի միության անդամ (2005):


== Կյանք և ստեղծագործություն ==
Լյուդմիլա Բուրցևան ծնվել է 1954 թվականի հոկտեմբերի 25-ին Դոնի Ռոստովում՝ Գեորգի Պետրովիչ Զայկոյի և Եվգենիա Միխայիլովնայի ընտանիքում։ Հայրը զոդագործ էր աշխատում, իսկ մայրը՝ տեխբաժնի դիսպետչեր։ 1971 թվականին ավարտել է Ռոստովի № 80 դպրոցը, որից հետո ընդունվել է Ռոստովի կուլտլուսաուսումնարանի գրադարանային բաժին, որն ավարտել է 1974 թվականին։ 1972-1976 թվականներին աշխատել է Կ. Մարքի անվան գիտական շրջանային գրադարանում։ 1980 թվականից՝ Ավտոմոբիլիստների ռուսական համայնքի Ռոստովի մարզային բաժնում։
Լյուդմիլան բանաստեղծություններ է գրել մանկությունից։ 1980-ական թվականներին մի քանի բանաստեղծություն տպվել է «Комсомолец» շրջանային թերթում։ Բանստեղծությունների առաջին հավաքածուն հրատարակվել է 1997 թվականին «Հարավային աստղ» ալմանախում՝ Լյուդմիլա Բարոն կեղծանվան ներքո։
Բանաստեղծությունների առաջին գիրքը՝ «Քեզ ընդառաջ», հրատարակվել է 2001 թվականին։ 2003 թվականին հրատարակվել է «Ժամանակի կիսադեմք» հավաքածուն։ 2004 թվականի վերջին հրատարակվել է երրորդ գիրքը՝ «Ճակատագրի գիծ» անվանմամբ։ Այդ գրքերից յուրաքանչյուրում միայն նոր բանաստեղծությունների էին։
2004 թվականին գրական-գեղարվեստական «Տապան» ամսագրում (№ 5) և «Դոնի մշակույթ» թերթում հրատարակվել են բանաստեղծությունների մեծ հավաքածուներ։ 2005 թվականին դեբյուտել է որպես թարգմանիչ՝ թարգմանելով օսեթ բանաստեղծ Չերմեն Այդարովի բանաստեղծությունները։
2005 թվականից Լյուդմիլա Բուրցևայի բանաստեղծական հավաքածուներն ու թարգմանությունները պարբերաբար հրապարակվում էին «Տապան» ամսագրում և «Դոնի մշակույթ» թերթում։
2005 թվականին նա ընդունվել է Ռուսաստանի գրողների միություն ուրպես բանաստեղծ։
Լյուդմիլա Գեորգիևնա Բուրցևան ապրում է Դոնի Ռոստովում։


== Ստեղծագործություններ ==
Տարբեր հրատարակչություններ

Навстречу себе. Стихи. - Ростов-на-Дону МП «КНИГА», 2001.
Профиль времени. Стихи. - Ростов-на-Дону, «Новая книга», 2003.
Линия судьбы. Стихи. - Ростов-на-Дону, ООО «Донской издательский дом», 2004.
Когда я была китайцем. Стихи. - (в серии «32 полосы») - Таганрог: изд-во «Нюанс», 2010.


== Ծանոթագրություններ ==


== Գրականություն ==
Дон литературный. Писатели России. Шолоховский край. XIX-XXI вв.:справ. изд., Сост. Губанов Г. - Ростов н/Д, 2006. - 512 с. ISBN 5-481-00623-5


== Արտաքին հղումներ ==
Бурцева Людмила Георгиевна
Бурцева, Людмила Георгиевна - Профиль времени: Стихи
Ստյոպինսկիե (գյուղ, Կիկնուրսկի շրջան)

Ստյոպինսկիե (ռուս.՝ Стёпинские), գյուղ Ռուսաստանի Կիրովի մարզի Կիկնուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմանական արվեստ

Ռոմանական արվեստի ժամանակաշրջանը սկսվեց այն ժամանակ, երբ աշխարհիկ և հոգևոր ֆեոդալների իշխանությունը մեծագույն ուժ ստացավ։ Ֆեոդալիզմի ամենաբարձր ժամանակաշրջանում ռոմանական արվեստը ոչ միայն ստղծվեց և զարգացում ապրեց, այլ նաև աչքի ընկավ միջնադարյան ճարտարապետության, քանդակագործության և գեղանկարչության զարգացման առանձնահատկություններով։
Ռոմանական արվեստը առաջին խոշոր պատմական ոճերից է, որը նախանշում է Եվրոպայի գեղարվեստական մշակույթի հիմնական զարգացման փուլերը։ Այն համարվում է ռոմանական ոճը, որը գերակշռում է Արեւմտյան Եվրոպայի եւ Արեւելյան Եվրոպայի որոշ մասերում։ Այսպիսով տվյալ ժամանակաշրջանում առկա իրադարձությունները մեծ հետք թողեցին ռոմանական արվեստի հետագա զարգացման համար և ռոմանական արվեստում առաջացավ անտիկ աշխարհների արվեստին հակադիր բարոյագիտական և գեղագիտական իդեալը։ Հոգեկանի գերազանցությունը մարմնականի համեմատությամբ արտահայտվում էր մոլեգին հոգեկան արտահայտչության և կերպարի արտաքին այլանդակության մեջ, կերպար, որն ասես մարմնավորում էր քարացած մատերիա։
Քանդակագործությունը առաջ եկավ 12-րդ դարի սկզբին։ Ռոմանական քանդակների հիմնական թեման Աստծո հզորության մեծարումն էր, նրա անսահման եւ ահեղ իշխանությունը մահկանացուների վրա։ Այնտեղ գերակշռում էին մարդկային պատկերները։ Այնուհետև արդեն սկսեցին ստեղծվել կոմպոզիցիաներ։ Հետագայում առաջ եկան ֆանտաստիկ բնույթ կրող քանդակներ՝ կիսամարդ-կիսագազան դիմակներով մարդիկ եւ այլն։
Ռոմանական արվեստում մարդկային կերպարանքը գեղեցկությամբ եւ ազնվությամբ չէր արտահայտվում։ Ռոմանական քանդակը բացեց իրականության նոր կողմերը՝ մարդկանց այլանդակ եւ հրեշային նկարագիրը։ Այդ ժամանակաշրջանում ռոմանական ոճով կառուցվում էին ոչ միայն տաճարներ, այլև բազմաթիվ այլ շինություններ։
Ռոմանական արվեստի առաջատար ճյուղն էր ճարտարապետությունը։ Նրա զարգացումն առնչված էր հոյակերտ շինարարության հետ, որն Արևմտյան Եվրոպայում սկսվել էր ֆեոդալական պետությունների կազմավորման և բարգավաճման, տնտեսական գործունեության, մշակույթի ու արվեստի նոր ոճի աշխուժացման ժամանակներում։
Տաճարները ստեղծված էին համախմբելու «Մարդկային նախիրը» աղոթքների ժամանակ, որպես «տիեզերքի խորհրդանիշ»՝ մարմնավորելով քրիստոնեական կրոնի հանդիսավորությունն ու բազմակողմանիությունը։ Համաձայն քրիստոնեական գաղափարախոսությանը ռոմանական տաճարը բաժանվում է երեք մասի՝ նախասրահ, նավեր(ճարտարապետության մեջ նեֆեր) եւ զոհասեղան։ Այդ դեպքում հավատացյալի ճանապարհը անցնում էր մահից եւ չարիքից դեպի լույս ու հավերժություն։
Գեղանկարչությունը ևս ռոմանական արվեստի կարևոր ճյուղերից մեկն է։ Այն գեղարվեստականորեն լրացնում է մյուս ճյուղերին։ Ռոմանական տաճարների ինտերիերի, ինչպես և Կարոլինգների դարաշրջանի տաճարերի կահավորության մեջ մեծ տեղ էր գրավում որմնանկարը։ Զարգացում էր ապրում նաև ապակենկարը, որը հատկապես իր ուրույն տեղը ունեցավ գոթիկայի դարաշրջանում։ Ապակենկարները էլ ավելի էին գեղացկացնում ու արտահայտիչ դարձնում գեղանկարչական արվեստի գործերը, որոնց մեջ հատկապես գերակշռում էին սրբապատկերները, հատվածները ՝սրբերի կենսագրությունից։
Հատկանշական է, որ գեղանկարչության մեջ, ինչպես նաեւ ռոմանական ոճի քանդակարգործության մեջ, առկա են կամ անհամաչափ ձգված, կամ հակառակը՝ իրենց գլուխը մեծ։ Մեծ զարգացում էր ապրում նաև մանրանկարչությունը, որը հատկապես զարգացավ Ֆրանսիայում։ Մանրանկարչության մեջ պատկերազարդվում էին ավետարաններ, աստվածաշնչեր, ժամանակագրություններ։
Սթիվեն Մառլի

Սթիվեն Ռոբերտ Նեստա Մառլի (անգլ.` Stephen Robert Nesta Marley, ապրիլի 20, 1972(1972-04-20), Ուիլմինգթոն, Դելավեր, ԱՄՆ), ճամայկա-ամերիկացի ռեգգի երգիչ, ճամայկացի նշանավոր ռեգգի երգիչ Բոբ Մառլիի և նրա կնոջ՝ Ռիտա Մառլիի որդին։ 5 անգամ շահել է Գրեմմի մրցանակ։


== Արտաքին հղումներ ==
Պաշտոնական կայք
Սթիվեն Մառլիի MySpace էջը
Ghetto Youths Archived 2006-01-06 at the Wayback Machine.
Հարցազրույց Ս. Մառլիի հետ


== Ծանոթագրություններ ==
Կրասնոարմեյսկայա փողոց (Դոնի Ռոստով)

Կրասնոարմեյսկայա փողոց (ռուս.՝ Улица Красноармейская), Ռուսաստանի Դաշնության Դոնի Ռոստով քաղաքի հիմնական փողոցներից մեկը։


== Պատմություն ==
Գտնվում է Դոնի Ռոստով քաղաքի կենտրոնում և համարվում է նրա ամենահին փողոցներից մեկը։ Նախկինում կոչվել է Սկոբելևի փողոց (ի պատիվ ռուս գեներալ Միխայիլ Սկոբելևի)։

Փողոցը սկիզբ է առնում է Սիվերսի պողոտայից և ընթանում է Բոլշայա Սադովայա փողոցին զուգահեռ մինչև Տեատրալնի պողոտա։ Փողոցն ուղիղ է, չորսից վեց երթևեկելի շերտերով։ Հատում է Դոնի Ռոստովի բազմաթիվ նրբանցքներ ու պողոտաներ, որոնց թվում են Բուդյոննու, Վորոշիլովի և Կիրովի պողոտաները, Խալտուրինի, Սեմաշկոյի, Գազետնի նրբանցքները և ուրիշներ։
Կրասնոարմեյսկայա փողոցը Դոնի Ռոստովի ծանրաբեռնված փողոցներից մեկն է, քանի որ այստեղով են անցնում շատ միջքաղաքային ավտոբուսային երթուղիներ, որոնք գալիս են Շոլոխովի պողոտայից։ Իսկ Սիվերսի պողոտայում, որտեղից սկսվում է Կրասնոարմեյսկայա փողոցը, գտնվում են քաղաքի ավտոբուսային և երկաթուղային կայարանները։


== Փողոցում գտնվում են ==
Ռոստովի նախկին գլխավոր մզկիթը
Ասլանիդի եղբայրների ծխախոտի ֆաբրիկայի շենքը
«Ռոստով» հյուրանոցը
Աչքի հիվանդությունների կլինիկայի շենքը
Պիոներական 1-ին հավաքի անվան պուրակը
Ցանցային առևտրի կենտրոններ և բանկերի գրասենյակներ


== Պատկերասրահ ==
Օբյեկտներ Կրասնոարմեյսկայա փողոցում
		
		
		
		


== Ծանոթագրություններ ==


== Հղումներ ==
Красноармейская улица на карте г. Ростов на Дону (панорамы)
СТАРЫЕ НАЗВАНИЯ ОСНОВНЫХ УЛИЦ, ПРОСПЕКТОВ И ПЕРЕУЛКОВ РОСТОВА Archived 2017-03-27 at the Wayback Machine.
ИСТОРИЧЕСКАЯ ЗАПИСКА О ГОРОДЕ РОСТОВЕ-НА-ДОНУ (1870-1886)
Օմուտինսկի շրջան

Անվան այլ կիրառումների համար տե՛ս՝ Օմուտինսկի շրջան (այլ կիրառումներ)Օմուտինսկի շրջան (ռուս.՝ Омутнинский район), մունիցիպալ շրջան Ռուսաստանի Դաշնության Կիրովի մարզում։
Ստեղծվել է 1921 թվականին։ Վարչական կենտրոնը՝ Օմուտինսկ։


== Աշխարհագրություն ==
Շրջանի տարածքի մակերեսը կազմում է 5168 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 46543 մարդ։ Բնակչության խտությունը կազմում էր 9,01 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Պառավն անտառում (հեքիաթ)

«Պառավն անտառում» (գերմ.՝ Die Alte im Wald), Գրիմ եղբայրների հեքիաթը, որը պատմում է մի աղջկա մասին։ Աղջիկը վերակախարդել էր արքայազնին, որը կախարդի կողմից վերածվել էր ծառի։ Գրիմ եղբայրների հեքիաթների ժողովածուում այն գտնվում է № 123-ի ներքո, ըստ Աարնե-Թոմպսոնի հեքիաթների դասակարգման` այն №442-ն է։


== Սյուժե ==
Անտառի միջով ուղևորության ընթացքում ավազակների  հարձակում է տեղի ունենում, և կենդանի է մնում միայն մի խեղճ աղախին, որը չգիտի ճանապարհը։  Երեկոյան, հանձնարարելով իրեն Աստծո ողորմությունը, նա տեսնում է սպիտակ աղավնի, որը մեկը մյուսի հետևից բերում է երեք ոսկե բանալի, ներսից բացելով ծառերի կողպեքները, որոնց ներսում կարելի է գտնել  սնունդ, անկողին և շքեղ հագուստ։ Որոշ ժամանակ անց աղավնին աղջկան խնդրում է, որ նա գնա խրճիթ, որտեղ ապրում է պառավը։ Իսկ հետո, ուշադրություն չդարձնելով պառավի հարցերին` սենյակում բազում թանկագին մատանիներից ընտրի հասարակը։ Աղջիկը վարվում է այպես, ինչպես որ նրան սովորեցրել է աղավնին, բայց մինչ նա փնտրում էր մատանին, պառավը փորձում էր թաքնվել վանդակում, որտեղ նստած էր թռչնակը` կտուցին բռնած որոնվող մատանին։ Աղջիկը խլում է մատանին և հեռանում անտառ` աղավնուն սպասելու, բայց նա չի գալիս։ Փոխարենը նրան ետևից շրջապատում են ծառի ճյուղերը։ Ծառը վերածվում է արքայազնի, մնացած ծառերը` ձիերի և ծառաների։ Արքայազնը բացատրում է, որ նրան կախարդել է ծեր պառավը և, քանի դեռ մատանին գտնվում էր պառավի մոտ, նա չէր կարող ընդունել մարդկային տեսք, միայն օրը երկու ժամով վեր էր ածվում աղավնու։ Արդյունքում աղախինը արքայազնի հետ ամուսնանում է, և նրանք  ապրում են երջանիկ։


== Սյուժեի աղբյուրներ և վերլուծություն ==
Գրիմ եղբայրները իրենց հեքիաթների ծանոթագրությունների մեջ նշել են, որ այս պատմությունը գրված է Պադերբորնում` 1813 թվականի հուլիսի 23-ից 26-ը ընկած  միջակայքում։ Նրա սյուժեն նման է մեկ այլ`«Յորինդա և Յորինգել» հեքիաթի սյուժեին, որի հետևանքով ժողովրդական բանահավաք Հանս-Յորգ Ուտերը ենթադրում է, որ հենց դա է հիմք հանդիսացել «Պառավն անտառում» հեքիաթի անմիջական ստեղծմանը։ Ժողովրդական ավանդույթում սյուժեի նման համակցություն հազիվ թե տեղի ունենա, չնայած այն առանձնացված էր Աարնե-Թոմպսոնի հեքիաթային սյուժեների դասակարգման համակարգով։
1933 թվականին Լյութց Մակենզենը ենթադրեց, որ այս համաշխարհային հեքիաթային սյուժեն գերմանա-սկանդինավյան շարադրությամբ  նման է հին հունական Ցիրցեյաին (կախարդ պառավի կերպարով)։


== Տես նաև ==
Գրիմ եղբայրների հեքիաթներ


== Ծանոթագրություններ ==


== Գրականություն ==
(գերմ.) Grimm, Brüder: Kinder- und Hausmärchen. Vollständige Ausgabe. Mit 184 Illustrationen zeitgenössischer Künstler und einem Nachwort von Heinz Rölleke. S. 586—588. Düsseldorf und Zürich, 19. Auflage 1999. (Artemis & Winkler Verlag; Patmos Verlag; ISBN 3-538-06943-3)
(գերմ.) Grimm, Brüder: Kinder- und Hausmärchen. Ausgabe letzter Hand mit den Originalanmerkungen der Brüder Grimm. Mit einem Anhang sämtlicher, nicht in allen Auflagen veröffentlichter Märchen und Herkunftsnachweisen herausgegeben von Heinz Rölleke. Band 3: Originalanmerkungen, Herkunftsnachweise, Nachwort. Durchgesehene und bibliographisch ergänzte Ausgabe, Stuttgart 1994. S. 217, S. 492. (Reclam-Verlag; ISBN 3-15-003193-1)
Մագիստրատուրա (այլ կիրառումներ)

Մագիստրատուրա (լատ.՝ magistrates - աստիճանավոր, պետ եզրը կարող է վերաբերել՝

Պետական պաշտոն Հին Հռոմում։ Առաջացել է հանրապետության հաստատման ժամանակ (մ.թ.ա. VI դ. վերջ)։ Սկզբնապես բոլոր Մագիստրոսները (կոնսուլ, դիկտատոր (բռնապետ), հեծելազորի հրամանատար, պրետոր, ցենզոր, էդիլ, քվեստոր և այլն) զբաղեցրել են (բացի ժողովրդական տրիբունի պաշտոնից) պատրիկները, մ.թ.ա. III դարից՝ նաև պլեբեյները։ Մագիստրոսները չեն վարձատրվել, ընտրվել են կարճ ժամկետով (սովորաբար՝ 1 տարի) և կոլեգիալ էին (բացի դիկտատորի պաշտոնից)։ Մագիստրոսի աստիճան ունեցող անձնավորությունը կոչվում էր մագիստրատ և իրավունք ուներ հրամանագրեր հրապարակել իր իրավասությունների շրջանակներում։ Ցուրատեսակ Մագիստրոսներ էին քրմական կոլեգիաները։Որոշ երկրներում օգտագործվում է իբրև դատական գերատեսչության հոմանիշ։
Կիռուսե

Կիռուսե (էստ․՝ Kõruse), գյուղ Էստոնիայի Սաարեմաա նահանգի Կիհելկոննա շրջանում։
2011 թվականի տվյալներով գյուղում բնակվում էր 12 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լատիներեն արտահայտությունների ցանկ «S»

Այս էջը ներկայացնում է ամենատարածված լատիներեն արտահայտությունների  հայերեն թարգմանությունները։ Ընդգրկված արտահայտություններից շատերն իրենք նույնպես թարգմանված են հին հունարեն հռետորական արտահայտություներից, քանզի  Հին Հունաստանում գրականությունը և հռետորական արվեստը մի քանի հարյուրամյակ ավելի վաղ են զարգացել քան Հին Հռոմում։
Այս ցանկի մեջ ընդգրկված  է S տառը։ Հիմնական ցանկն ամբողջությամբ  տես՝ Լատիներեն արտահայտությունների ցանկ (ամբողջը) էջում։ 


== S ==


== Հղումներ ==


== Ծանոթագրություններ ==
Ճապոնական ծով

Ճապոնական ծով (ճապոներեն` 日本海, կորեերեն՝ 동해), Խաղաղ օվկիանոսի կիսափակ ծով Եվրասիա մայրցամաքի և Ճապոնական կղզիների ու Սախալին կղզու միջև։


== Աշխարհագրություն ==
Ողողում է Ռուսաստանի, Հյուսիսային Կորեայի, Հարավային Կորեայի և Ճապոնիայի ափերը։ Թաթարական, Նևելսկու և Լապերուզի նեղուցներով միանում է Օխոտի ծովին, Ցուգարու նեղուցով` Խաղաղ օվկիանոսին, Կորեական նեղուցով` Արևելաչինական և Դեղին ծովերին։ Մակերեսը 1062 հազար կմ քառակուսի։ Խորությունը մինչև 3720 մետր։
Խոշոր ծոցերը` Արևելակորեական և Պետրոս Մեծի։ Գլխավոր նավահանգիստները՝ Վլադիվոստոկ, Նախոդկա, Վոստոչնի (Ռուսաստան), Նիիգատա, Ցուրուգա, Մայձուրու (Ճապոնիա), Վոնսան, Հիննամ, Չհոնջին (Հյուսիսային Կորեա)։


== Ծանոթագրություններ ==
Կաստր (Էնայի գավառ)

Գուի (ֆր.՝ Gouy), համայնք Ֆրանսիայում, Պիկարդիա մարզի Էնա գավառում։ Մտնում է Սեն Կանտեն կանտոնի կազմի մեջ։ Հանդիսանում է Սեն Կանտենի շրջան։ Փոստային ինդեքս՝ 02420:
Համայնքի INSEE կոդ՝ 02142։


== Բնակչություն ==
Համայնքի բնակչությունը 2010 թվականին կազմում էր 231 մարդ։


== Տնտեսություն ==
2010 թվականի տվյալներով 149 աշխատունակ տարիքի մարդկանցից (15-64 տարեկան) 270-ը տնտեսապես ակտիվ էին, 35-ը անգործունակ (ակտիվության ցուցանիշը - 76,5 %, 1999 թվականին եղել է՝ 58,7 %)։ 114 աշխատունակ բնակիչներից 104-ը աշխատում էին (57 տղամարդ և 47 կին), անաշխատանք էին 10-ը (4 տղամարդ և 6 կին)։ 35-ը անգործունակ մարդկանցից 11-ը աշակերտներ կամ ուսանողներ են, 17-ը թոշակառու, 7-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Գրան Ռոզուայի ազգային համալսարի վիճակագրությունը (ֆր.)
Նիժնև

Նիժնև (ուկրաիներեն՝ Нижнів), գյուղ Ուկրաինայի Իվանո-Ֆրանկովսկի մարզի Տլումաչի շրջանում։
2001 թվականի տվյալներով Նիժնև գյուղում բնակվում էր 1 991 մարդ։ Բնակավայրը զբաղեցնում է 18454 կմ² տարածք։ Բնակչության խտությունը կազմում էր 107,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նորաբակի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Նորաբակ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 9 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Եվրոպական գետնասկյուռ

Եվրոպական գետնասկյուռ (լատ.՝ Spermophilus citellus), գետնասկյուռների ցեղի կենդանի։


== Նկարագիր ==
Փոքրամարմին գետնասկյուռ է։ Մարմնի երկարությունը 186-235 մմ է, իսկ պոչը՝ 40-67 մմ։ Կողային հատվածներն ու որովայնը բաց գույն է, դեղնավուն, թաթերն ավելի մուգ են, քան կողքերը։ Աչքերի շուրջ բաց դեղնավուն երանգի շրջանակ կա։
Եվրոպական գետնասկյուռների թշնամիները բոլոր ցերեկային գիշատիչ թռչուններն են։ Վնասում է մշակաբույսերը։
Տարածված են Հարավարևմտյան Ուկրաինայում, Մոլդովայում, Հարավային Կովկասում։ Բնակվում է տափաստաններում և անտառատափաստաններում, Հարավային Կովկասում և Հայաստանում՝ չոր լեռնատափաստաններում։


== Կենսակերպ ==
Սննդացանկը ներառում է հացահատիկներ, այդ թվում նաև գյուղատնտեսական մշակաբույսեր, ինչպես նաև՝ խոտաբույսեր, որոշ թրթուրներ։ Հարավային Կովկասի բնակիչները ձմեռային պահուստ են հավաքում։ Բնակվում են գաղութներով։ Հղիությունը տևում է 25-28 օր, յուրաքանչյուր անգամ ունենալով 3-9, առավել հաճախ՝ 5-8 ձագ։ Ձմեռային քուն են մտնում։ Գարնանային արթնացումն սկսում է մարտի վերջից մինչև ապրիլ։ Ձմեռային քնի նորմալ ժամանակը օգոստոսից սեպտեմբերն է։ Վարում է ցերեկային կենսակերպ։


== Ծանոթագրություններ ==
Արթուր Թումասյան

Արթուր Լևոնի Թումասյան (մականունը՝ Չիպ) (փետրվարի 15, 1974, Երևան, Հայկական ԽՍՀ, ԽՍՀՄ - մայիսի 3, 2006, Սոչի, Կրասնոդարի երկրամաս, Ռուսաստան), հայ դերասան, պրոդյուսեր,  «Նոր հայեր» թիմի հիմնադիրներից։


== Կենսագրություն ==
Ծնվել է 1974 թվականի փետրվարի 15-ին Երևան քաղաքում։ 1992 թվականից եղել է  «Ուրախների և հնարամիտների ակումբ» խաղի «Նոր հայեր» թիմի անդամ։ Հետագայում նշանակվել է ռուսական Comedy Club հեռուստաշոուի պրոդյուսեր։
Եղել է «Լավագույն ֆիլմ» (2007), «Լավագույն ֆիլմ» (2008) ֆիլմերի սցենարի հեղինակը։ Ֆիլմերն էկրան են դուրս եկել նրա մահից հետո։
Զոհվել է 2006 թվականի մարտի 3-ին՝ Երևան-Սոչի 967 չվերթի ժամանակ։
Հիշատակման արարողությունը տեղի է ունեցել մայիսի 14-ին՝ Մոսկվայում, հուղարկավորվել է Երևանում։


== Ծանոթագրություններ ==
Սույունդյուկովո (գյուղ, Ուչալինսկի շրջան)

Անվան այլ կիրառումների համար տե՛ս՝ ՍույունդյուկովոՍույունդյուկովո (ռուս.՝ Суюндюково, բաշկիրերեն՝ Һөйөндөк), գյուղ Ռուսաստանի Բաշկորտոստան հանրապետության Ուչալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 166 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էշվուափթ

Էշվուափթ, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պոդմոկլովո

Պոդմոկլովո (ռուս.՝ Подмоклово), գյուղ Ռուսաստանի Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 216 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զապերեդելիե

Զապերեդելիե (ուկրաիներեն՝ Запереділля), գյուղ Ուկրաինայի Անդրկարպատյան մարզի Մեժգորեի շրջանում։
2001 թվականի տվյալներով Զապերեդելիե գյուղում բնակվում էր 1 043 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոմանկովո (գյուղ, Յամպոլի շրջան)

Ռոմանկովո (ուկրաիներեն՝ Романькове), գյուղ Ուկրաինայի Սումիի մարզի Յամպոլի շրջանում։
2001 թվականի տվյալներով Ռոմանկովո գյուղում բնակվում էր 12 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Չուրուք

Չուրուք, գյուղ Արևելյան Հայաստանում, Կարսի մարզում։ Գտնվում էր Կաղզվան քաղաքից 35 կմ հարավ, Արաքս գետի վտակներից մեկի ափին։


== Պամտություն ==
Գյուղն ավերվել է Մեծ եղեռնի ժամանակ։


== Բնակչություն ==
XX դարի սկզբին ուներ 24 տուն հայ բնակիչ, իսկ 1913 թվականի տվյալներով ուներ 412 (29 ընտանիք) հայ բնակիչ։


== Պատմամշակութային կառույցներ ==
Գյուղն ուներ մի հոյակապ քարակերտ եկեղեցի, որն ավերվել է 1766 թվականի երկրաշարժի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կլադնով

Կլադնով (ուկրաիներեն՝ Кладнів), գյուղ Ուկրաինայի Վոլինի մարզի Վլադիմիր-Վոլինի շրջանում։ Հիմնադրվել է 1565 թվականին։
2001 թվականի տվյալներով Կլադնով գյուղում բնակվում էր 4 մարդ։ Բնակավայրը զբաղեցնում է 0,001 կմ² տարածք։ Բնակչության խտությունը կազմում էր 4000 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ավազե քանդակ

Ավազե քանդակն արվեստ է, որը գեղարվեստական ձևով ավազե պատկերի մոդելավորումն է ։ Ավազե ամրոցը ավազե քանդակի մի տեսակ է, որը հիշեցնում է մանրանկարչական շինություն, հաճախ ամրոց։
Երկու հիմնական կառուցման բաղադրիչներ՝ ավազ և ջուր, առկա են իրենց առատությամբ ավազե լողափերում։ Լավ ավազե քանդակներ ստացվում են այն վայրերում, որտեղ որոշ չափով կեղտոտ է, կա տիղմ, կավ և անկանոն ձևավորված ավազահատիկներ։
Ավազե ամրոցներ հաճախակի պատրաստվում են երեխաների կողմից՝ զվարճանքի համար, սակայն մեծահասակների համար կազմակերպվում են ավազե֊քանդակ մրցույթներ, որը ներառում է մեծ և բարդ կառույցներ։ Մրցույթի շրջանակներում ամենամեծ ավազե ամրոցը պատրաստել է Ռոնալդ Մալքնուջիոն, որը 18 ոտնաչափ բարձրություն ուներ և ստիպված են եղել օգտագործել մի քանի աստիճաններ, յուրաքանչյուրն ավազե ամրոցի բարձրության։ Ամրոցը կառուցելու համար օգտագործվել է մեկ տոննա ավազ և 10 լիտր ջուր։


== Կառուցում ==
Ավազահատիկներն ամուր կմիանան, եթե դրանք անհավասար լինեն։ Այն ժամանակ երբ ավազը դեռ չոր է, դրանք իրար միանալ չեն կարող ։ Եթե ճիշտ քանակով է ջուրը խառնվում ավազին, ապա խառնուրդը ամուր է լինում։
Կաթիլային ամրոցներ
Ավազե ամրոցի տեսակ է կաթիլային ամրոցը, որը պատրաստվում է ավազը ջրին խառնելով և վերևից ջրի կաթիլներ ցողելով։ Ոմանք այս տեխնիկան համարում են կաթիլային։


== Քանդակների պատկերասրահ ==

		
		
		
		


== Ծանոթագրություններ ==
Պոզյալեմ

Պոզյալեմ (ռուս.՝ Позялем), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պոժյոգ գետի ձախ ափին՝ 6 կմ հեռավորության վրա։ Գետի երկարությունը 24 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000020497
Հիդրոլոգիական ուսումնասիրությունների կոդը - 103002049
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սիմոն Մարտիրոսյան

Սիմոն Մարտիրոսյան (փետրվարի 17, 1997(1997-02-17), Հայկաշեն, Արմավիրի մարզ, Հայաստան), հայ ծանրամարտիկ, ծանրամարտի աշխարհի չեմպիոն (2018), Օլիմպիական խաղերի կրկնակի փոխչեմպիոն (2016, 2020), 2019 թվականի աշխարհի չեմպիոն և ռեկորդակիր, 2019 թվականի Եվրոպայի առաջնության չեմպիոն և ռեկորդակիր։  Հայաստանի սպորտի վաստակավոր վարպետ (2017)։ 


== Կարիերա ==
Մասնակցելով 2012 թվականի Եվրոպայի երիտասարդների առաջնությանը՝ զբաղեցրել է 3-րդ հորիզոնականը (148+173)։ Նույն թվականին երիտասարդական աշխարհի առաջնությանը զբաղեցրեց 4-րդ տեղ (150+183), իսկ հաջորդ տարի գրավեց առաջին հորիզոնականը (165+200)։ 2013 թվականի Եվրոպայի մինչև 17 տարեկանների առաջնությանը գրավել է 1-ին հորիզոնականը։ 2014 թ-ին մասնակցել Եվրոպայի երիտասարդական առաջնությանը, որը ուղեգրային էր։ (182+215)։ 2014 թվականին Չինաստանի Նաջի քաղաքում կայացավ 2-րդ երիտասարդական օլիմպիական խաղերը, որում Սիմոն Մարտիրոսյանը դարձավ և' օլիմպիական չեմպիոն, և' ռեկորդակիր (170+221), իսկ 2-րդ տեղը զբաղեցրեց սերբ ծանրորդը (150+186): Մարտիրոսյանին նա զիջեց 55 կիլոգրամով։ Այդ տարի նոյեմբերին կայանալիք մեծահասակների աշխարհի առաջնությանը Սիմոն Մարտիրոսյանը գրավեց 7-րդ տեղը, սակայն նա իր պատանիների ռեկորդներից երկուս բարձրացրեց (183+213)։ 2014 թ. նաև մասնակցել է պատանիների եվրոպայի առաջնությունը և զբաղեցրել 2-րդ հորիզոնականը։ Իր ռեկորդը թարմացրել է միայն պոկում վարժությունում (184+210)։ Սիմոն Մարտիրոսյանն անհաջող է հանդես եկել աշխարհի երիտասարդական առաջնությունում։ Պոկում վարժությունում 18-ամյա Մարտիրոսյանը 2 անգամ չկարողացավ բարձրացնել 177 կիլոգրամանոց ծանրաձողը, իսկ երրորդ փորձից անհաջող մոտեցում կատարեց 178 կգ-ին։ Հրում վարժությունում էլ Սիմոնը 3 անգամ չբարձրացրել 215 կգ-ն։ Մարտիրոսյանը 2015 թվականին ավարտեց ծանրամարտի աշխարհի առաջնությամբ զբաղեցնելով 5-րդ հորիզոնականը (186+216): 2016 թվականի Ամառային Օլիմպիական խաղերում նվաճել է Հայաստանի համար առաջին մեդալը՝ ծանրամարտի մինչև 105 կգ քաշային կարգում դառնալով արծաթե մեդալակիր՝ 417 կգ (190+227): 2019 թվականին Բաթումում կայացած Եվրոպայի առաջնությունում Սիմոնը 427 կգ (192+235) երկամարտի արդյունքով զբաղեցրեց 1-ին հորիզոնականը՝ նվաճելով ոսկե մեդալ։
2019 թվականի աշխարհի առաջնության ժամանակ Սիմոն Մարտիրոսյանը պոկում վարժությունը կատարելիս սահմանեց աշխարհի ռեկորդ՝ գլխավերևում պահելով 199 կիլոգրամանոց ծանրաձողը։
2019 թվականի հոկտեմբերի 27֊ին ուժեղագույն ծանրորդ Սիմոն Մարտիրոսյանը Բուխարեստում ավարտված Եվրոպայի Մ23 տարեկանների առաջնությունում հանդես է եկել +109 կգ քաշային կարգում ու չեմպիոնի կոչումը նվաճել՝ երկամարտի 427 կգ արդյունքով։ Սիմոնը պոկում վարժությունում ռեկորդ է սահմանել՝ գլխավերևում պահելով 192 կգ ծանրաձողը, իսկ հրումում հայ մարզիկը բարձրացրել է 235 կգ կշռող ծանրաձողը։ Առանձին վարժություններում ևս Սիմոն Մարտիրոսյանը փոքր ոսկե մեդալ է նվաճել։


== Արդյունքներ ==


== Ծանոթագրություններ ==
Հայկական եկեղեցի (Բրեիլա)

Սուրբ Մարիամ հայկական եկեղեցի (ռումիներեն՝ Biserica Armeană Sfânta Maria), Հայ առաքելական եկեղեցի Ռումինիայի Բրեիլա քաղաքում։ Առաջին անգամ եկեղեցին կառուցվել է Բրեիլայի հայ համայնքի կողմից 1828 թվականին և պատրաստված էր կանաչ փայտի տախտակներից։ Սակայն հին եկեղեցին այրվել է 1843 թվականին և քանդվել։ Եկեղեցու վերակառուցման աշխատանքները սկսվել են 1868 թվականի մայիսի 1-ին և ավարտվել 1872 թվականի հուլիսի 4-ին։
Առաջին համաշխարհային պատերազմի ընթացքում Կենտրոնական տերությունների կողմից Ռումինիայի, այդ թվում՝ Բրեիլայի օկուպացիայի ժամանակ ավերվել է Սուրբ Մարիամ հայկական եկեղեցին, քաղաքի շատ հայեր ստիպված են եղել հեռանալ։
1934 թվականին արդյունաբերող Գրիգոր Բերզիվյանը ձեռնամուխ եղավ եկեղեցու վերանորոգման աշխատանքներին։ Բրեիլայի վերջին հայ հոգևորականը՝ Ղարիբյանը, մահացել է 1962 թվականին, և այդ ժամանակից ի վեր հայկական եկեղեցին ծառայություններ է իրականացնում միայն Ռումինիայի այլ քաղաքների հայ հոգևորականների աջակցությամբ։ Այսօր Բրեիլայի հայկական եկեղեցին օգտագործվում է որպես քաղաքի փոքր հայկական համայնքի հավաքատեղի, որը 2005 թվականի դրությամբ բաղկացած է մոտ տասնչորս ընտանիքներից։


== Ծանոթագրություններ ==
Ենգիքյոյ (Արղանա-Մադենի գավառ)

Անվան այլ կիրառումների համար տե՛ս՝ Ենգիքյոյ (այլ կիրառումներ)Ենգիքյոյ, գյուղ Արևմտյան Հայաստանում, Դիարբեքիրի վիլայեթի Արղանամադենի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Կորոնիա

Կորոնիա (հուն․՝ Λίμνη Κορώνεια), լիճ Հունաստանի հյուսիսարևելյան հատվածում՝ Սալոնիկի տարածաշրջանային միավորում։ Ընկած է Հունաստանի երկրորդ խոշորագույն քաղաքից՝ Սալոնիկից դեպի արևելք։
Կորոնիան Եգեյան Մակեդոնիայի պատմաշխարհագրական տարածաշրջանի ամենախոշոր լճերից է, որը զբաղեցնում է 42,823 քառակուսի կմ տարածք։ Լճի առավելագույն խորությունը կազմում է 5 մետր։
Ժամանակի ընթացքում լիճը ծանծաղանում է։ 2008 թվականին լիճը գրեթե ամբողջովին չորացել է։ Մինչ լճի մակարդակի իջեցումն ու ճահճացումը 1970-ականներին լճի ջրհավաք ավազանը կազմում էր մոտ 450 կմ²։ Մոտ մեկ միլիոն տարի առաջ Կորոնիան հարակից Վոլվի լճի հետ միասին կազմել է հսկայական ջրատարածություն։


== Տես նաև ==
Հունաստանի լճերի ցանկ


== Ծանոթագրություններ ==
Ինքնանկար հայելու մեջ (Արփենիկ Նալբանդյան)

«Ինքնանկար հայելու մեջ», ՀԽՍՀ վաստակավոր նկարչուհի Արփենիկ Նալբանդյանի 1960 թվականին ստեղծած կտավը։ Գտնվում է Իսաբեկյան ընտանիքի հավաքածուում։
Կտավն ունի 89 սմ բարձրություն, 125 սմ լայնություն, նյութը՝ կտավ, յուղաներկ։


== Նկարագրություն ==
1960 թվականին ստեղծված «Ինքնանկար հայելու մեջ» կտավը Արփենիկ Նալբանդյանի երևանյան հասուն շրջանի ստեղծագործություններից է։ Կտավում հեղինակը միաձուլել է գեղանկարչական երկու տարբեր ժանրեր։ Առաջնային հատվածում նկարչուհին պատկերել է տաք ու վառ գունային թրթռուն վրձնահարվածներով նատյուրմորտ՝ հետին հարթություն մղելով սեփական ինքնանկարը և ստեղծելով գունային ներդաշնակ հակադրություն։ Իր ինքնանկարում Արփենիկ Նալբանդյանը արտացոլել է հայուհու դասական կերպարը։


== Ծանոթագրություններ ==


== Արտաքին հղումներ ==
Արփենիկ Նալբանդյանի էջը Էդուարդ Իսաբեկյան կայքում
Էրիքվելան

Էրիքվելան, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Յոհաննես Հելե

Յոհաննես Հելե (գերմ.՝ Johannes Hähle, փետրվարի 15, 1906(1906-02-15), Խեմնից, Սաքսոնիայի թագավորություն, Գերմանական ռայխ - հունիսի 10, 1944(1944-06-10), Բիևիլ Բևվիլ), գերմանացի ռազմական լուսանկարիչ, որը Երկրորդ համաշխարհային պատերազմի տարիներին ծառայել է Վերմախտի պրոպագանդայի զորքերում։


== Կենսագրություն ==
Հելեն մասնագիտական կրթություն է ստացել որպես վաճառական և լուսանկարիչ։ 1932 թվականին նա միացել է նացիստական կուսակցությանը։ 1940 թվականի հունվարին զորակոչվել է Վերմախտ և ուղարկվել ֆրանսիական ռազմաճակատ 146 շինարարական գումարտակի կազմում։
1941 թվականի հունիսին Գերմանիայի՝ Խորհրդային Միություն ներխուժելուց հետո Հելեն որպես ռազմական լուսանկարիչ637 քարոզչական վաշտի (PK) կազմում ուղարկվել է  Արևելյան ռազմաճակատ 6-րդ բանակի կազմում։ Այդ ընթացքում նա պատերազմի բազմաթիվ լուսանկարներ է արել (այդ թվում նաև օդից)։ 1941 թվականի սեպտեմբերին ուղարկվել է Պոտսդամի քարոզչական վաշտ։ 1941 թվականի սեպտեմբերի վերջին նա Կիևում ստեղծել է 29 գունավոր լուսանկարներից բաղկացած մի շարք, որտեղ, մասնավորապես, պատկերված են ՍՍ-ի զինվորները, որոնք մշակում են Բաբի Յառում սպանվածների իրերը, ինչպես նաև հրեաների դեմ «ակցիայի» մի քանի տասնյակ սև-սպիտակ լուսանկարներ Լուբնիի մոտ։ Հելեն գաղտնի իր մոտ է թողել «ակցիաների» հետ կապված լուսանկարները։ 1942 թվականի ամռանը նա վիրավորվել է և մի քանի շաբաթ անցկացրել հիվանդանոցում։
1942-1943 թվականների  ձմռանը Հելեն եղել է ռազմական լուսանկարիչ Ռոմելիի Աֆրիկյան կորպուսում, սակայն մի քանի ամիս անց նրան ետ են ուղարկել Արևմտյան Եվրոպա՝ որտեղ եղել է  698 քարոզչական վաշտի կազմում Բելգիայում և հյուսիսային  Ֆրանսիայում։  Նորմանդիայում դաշնակիցների վայրէջքին հաջորդած ճակատամարտի ընթացքում Հելեն անհայտ կորել է 1944 թվականի հունիսի 10-ին Կանից հյուսիս-արևմուտք գտնվող Լա Բիժուդ գյուղում։


== Ժառանգություն ==
Պատերազմի ավարտին ամերիկյան զորքերը առգրավեցին գերմանական քարոզչական ստորաբաժանումների նյութեր պարունակող մի քանի բեռնատար։ 1962 թվականին ամերիկացիները նյութերը փոխանցել են Կոբլենցում գտնվող Գերմանիայի դաշնային արխիվին, ներառյալ Հելեի մի քանի ժապավեններ։
Այն ժապավենները, որոնք Հելեն գաղտնի պահել է տանը, նրա այրին վաճառել է Բեռլինի լրագրող Հանս Գեորգ Շուլցին։ Այս լուսանկարների սև և սպիտակ օրինակները՝ որպես ապացույց, օգտագործվել են Ֆրանկֆուրտի դատախազության կողմից 1961 թվականին և հետագայում անհետացել են արխիվներից։ Բնօրինակ գունավոր լուսանկարները կրկին հայտնվել են 2000 թվականին, երբ Շուլցի այրին դրանք վաճառել է Համբուրգի սոցիալական հետազոտությունների ինստիտուտին՝ Վերմախտին նվիրված լուսանկարների ցուցահանդեսի համար։


== Ծանոթագրություններ ==


== Արտաքին հղումներ ==
На дне гигантского карьера едва шевелят лопатами несколько десятков советских военнопленных. Как называется это место? Ответят пленки Хеле (18+)
Д. Малаков. КИЕВ И БАБИЙ ЯР НА НЕМЕЦКОЙ ФОТОПЛЕНКЕ ОСЕНИ 1941 ГОДА
Цветные фотографии Хеле из Кева и Бабьего Яра
Евреи перед расстрелом в Засульском яру (Лубны), серия фотографий Й.Хеле
Более 100 фотографий Хеле
Խարանալեր

Խարանալեր, լեռնագագաթ Հայաստանի Վայոց ձորի մարզում, Վարդենիսի լեռներում, Ելփին գետի աջ կողմում, Ելփին գյուղից 1,5 կմ հյուսիս-արևմուտք։ Բարձրություն 1898 մ։


== Ծանոթագրություններ ==
Արամ-Ասատուր Ալթունյան

Արամ-Ասատուր Թադևոսի Ալթունյան (մարտի 21, 1857(1857-03-21), Սեբաստիա - հունվարի 4, 1950(1950-01-04), Հալեպ), հայ վիրաբույժ, պրոֆեսոր (1887): Նյու Յորքի վիրաբույժների միջազգային քոլեջի դոկտոր (1939): Կրել է «Հալեպի բժիշկների հայր» պատվանունը։ Իտալական գահի ասպետ (1914): Հալեպի բժիշկների միության պատվո նախագահ (1937):


== Կենսագրություն ==
Արամ-Ասատուր Ալթունյանը ծնվել է 1857 թվականի մարտի 21-ին, Արևմտյան Հայաստանի Սեբաստիա քաղաքում։ 1881 թվականին ավարտել է Թուրքիայի Անտեբի եռամյա բժշկական դպրոցը։ 1884 թվականին սովորել է Նյու Յորքի Կոլումբիայի քոլեջում։ Աշխատել է Հայդելբերգի (Գերմանիա) հայտնի բժշկական կենտրոններում։ 6 ամիս աշխատել է Բեռլինի Կոխի մանրէաբանական լաբորատորիայում։ 1887 թվականին եկել է Կոստանդնուպոլիս, ստացել Թուրքիայում գործելու արտոնագիր և աշխատել Անտեբի բժշկական դպրոցում։ 1888 թվականին եղել է Վիեննայի և Լոնդոնի կլինիկաներում, 1889 թվականին հաստատվել է Հալեպում, որտեղ 1896 թվականին բացել է Մերձավոր Արևելքում առաջին ռենտգենյան կաբինետը և կատարել ընդերադիտական հետազոտություններ։ 1911 թվականին հիմնադրել է Ալթունյանի հիվանդանոցը (գործել է մինչև 1962 թվականը)։ 1927 թվականին բացել է բուժքույրերի դպրոց։ Մեծ վաստակ ունի Սիրիայի և հատկապես Հալեպի առողջապահության զարգացման գործում։ Անձնական միջոցներով Հալեպում բացել է առաջին հայկական դպրոցը՝ հանրահայտ Հայկական վարժարանը։ Կրել է «Հալեպի բժիշկների հայր» պատվանունը։ 1937 թվականից եղել է Հալեպի բժիշկների միության պատվո նախագահ։


== Մահ ==
Արամ-Ասատուր Ալթունյանը մահացել է 1950 թվականի հունվարի 4-ին։ Թաղված է Հալեպի Հայ ավետարանական Էմանուել եկեղեցու բակում։


== Պարգևներ ==
Իտալական գահի ասպետ (1914)
Սիրիական արքունյաց Բ (1931), Ա (1939) աստիճանի շքանշան
Նյու Յորքի վիրաբույժների միջազգային քոլեջի ոսկե մեդալ (1939)։
Սիրիական արքունյաց Ա աստիճանի շքանշան (1939)։
Սիրիական արքունյաց Գերագույն աստիճանի շքանշան (1950)։


== Գրականություն ==
Ջեբեջյան Ռ., Հալեբի մեծանուն բժշկապետ Ա. Ա. Ալթունեան և եւ իր գործը, Հալեպ, 1969։


== Ծանոթագրություններ ==
Զանգ 2 (ֆիլմ)

Զանգ 2 (անգլ.՝ The Ring Two), ֆիլմի պրեմիերան 2005 թվականի մարտի 17-ին։


== Սյուժե ==
Որպեսզի ազատվեն ահավոր հիշողություններից և սկսեն նոր կյանք, Ռեիչելը իր տղայի հետ տեղափոխվում են մի փոքրիկ քաղաք՝ Աստորիա։ Բայց տեղի է ունենում սպանություն, այդ վայրում գտնում են խորհրդավոր և տարօրինակ վիդեոկասետ։ Ռեիչելը հասկանում է, որ վրեժխնդիր Սմարան վերադարձել է և մտադիր է շարունակել իր անխիղճ տեռորը ավելի վճռական, քան առաջ։
Սկավառակի ոչնչացումը չի օգնում ազատվել ընտանիքի չար հոգիների հետապնդումից։ Բացի դրանից Սամարայի հայտնվելը լինում է ավելի հաճախ։ Ռեիչելը դիմում է իր աշխատանքի կոլեգաին՝ Մաքսին խնդրելով օգնել, նաև տրամադրել տարածք ապրելու համար։
Այդ ընթացքում տղայի մարմնի ջերմությունը քիչ-քիչ ցածրանում է և նրան սպառնում է մահը։ Էիդենը կորցնում է գիտակցությունը և Մաքսը նրան հիվանդանոց է տանում։ Մինչ Էիդերը անգիտակից է Սամարան ամբողջությամբ կառավարում է նրա մարմինը։ Սպանելով հոգեբույժին Սամարան տղայի մարմնով փախչում է հիվանդանոցից և վերադառնում Մաքսի տուն։
Այդ ժամանակ Ռեիչելը ավելի խորն է ուսումնասիրում Սամարայի պատմությունը, այն նպատակով, որ ոչնչացնի իրենց հետապնդող չարիքը։ Պաշտպանելով որդուն նա տրվում է Սամարային, ով ուղարկում է նրան զուգահեռ աշխարհում գտնվող մի ջրհորի մոտ։ Ռեիչելը դուրս է գալիս ջրհորից և փակում է Սամարային այնտեղ։ Հետո լսելով Էիդենի ձայնը նա ցատկում է այն ժայռից, որտեղից նաև ցատկել է Աննա Մորգանը։ Ռեիչելը գալիս է մեր աշխարհ։
Հիմա Սամարան էլ չի կարող վնասել ընտանիքին․․․


== Դերերում ==
Ռեիչել Կելլեր - Նաոմի Ուոտս
Մաքս Ռուրկ - Սայմոն Բեիկեր
Էիգան Կելլեր - Դևիդ Դորֆման
Սամարա - Կելլի Ստիբլզ
Սամարա Մորգան - Դևի Չեիզ
Մարտին Սեիվիդ - Գարի Կոուլ


== Ծանոթագրություններ ==


== Արտաքին հղումներ ==
Официальный сайт
The Horror Of Ringu Archived 2005-04-04 at the Wayback Machine.
Samara Is Dead Archived 2007-12-13 at the Wayback Machine.
Мир Звонка Archived 2007-09-28 at the Wayback Machine.
Սեջուիք շրջան (Կանզաս)

Անվան այլ կիրառումների համար տե՛ս՝ Սեջուիք շրջան (այլ կիրառումներ)Սեջուիք շրջան (անգլ.՝ Sedgwick County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.590 կմ² է, բնակչությունը՝ 452.869 մարդ (2000 թ. տվյալներով)։ Շրջկենտրոնն է Ուիչիտո բնակավայրը։ Կազմավորվել է 1867 թ.։
50 БГ

50 БГ, ալբոմ-կոմպիլյացիա, «Ակվարիում» խմբի երգ, հրատարակված 2003 թվականին Բորիս Գրեբենշչիկովի 50 ամյակի համար։ Նա ունեցավ ձայնագրություններ հետևյալ ալբոմներում՝ 

Կապույտ ալբոմ,
Եռանկյուն,
Էլեկտրականություն,
Ակուստիկա,
Արգելք,
Ռադիո Աֆրիկա,
Ձկնաբանություն,
Արծաթի օր,
Դեկտեմբերի երեխաներ,
10 նետ,
Գիշերահավասար,
Ավատատիրություն,
Նավիգատոր։


== Կոմպոզիացիաների ցանկ ==


=== CD1 ===
Գեղեցիկ բլրին նստած
Խաղ ճշտորեն
Իվան Բոդխիդխարմա
Այլընտրանք
Երկաթուղային ջուր
Ադելաիդա
Նա, ում ես սիրում եմ
Նա կարող է շարժել
Ռուսական նիրվանա
Դուբրովսկի
Հյուսիսային գույն
Քույր
Սերգեյեվ պահակը
Ծանծաղուտ


=== CD2 ===
Կապույտով ոսկին
Պարի երկիր
Լռում է ֆիլմը
Մատուցող N2
Կայսրուհին
Իմ աստղով
Կարդիոգրամմա
Դեղին լուսինը
Մաքսիմ-Լեսնիկ
Դենիս Կիսելյով

Դենիս Յուրևիչ Կիսելյով (հունիսի 2, 1978(1978-06-02), Զելենոգրադ, Մոսկվա, ԽՍՀՄ), ռուս ֆուտբոլիստ, հարձակվող։
Զելենոգրադսկի «Սպուտնիկի»  սան է. կարիերան սկսել է երկրորդ թիմում։ 1999 մրցաշրջանում թույլատրվել է մասնակցությունը բարձրագույն դիվիզիոնում, բայց չի անցկացրել ոչ մի խաղ։
2000-2001 թվականներին հանդես է եկել ոչ պրոֆեսիոնալ «Մեստրանսգազ» ակումբում, որի կազմում 2001 թվականին դարձել է «Կենտրոն» տարածաշրջանի Մոսկվայի շրջանի լավագույն ռմբարկու (40 գոլ)։ Նույն մրցաշրջանում ակումբն ստացել է պրոֆեսիոնալ վարկանիշ և հանդես գալու երկրորդ դիվիզիոնում իրավունք։
2002 թվականին պայմանագիր է կնքել Ռուսաստանի առաջին դիվիզիոնի «Խիմկի» ակումբի հետ, 2003 թվականի մրցաշրջանում հաջող հանդես գալուց հետո (34 խաղ, 15 գոլ) հրավիրվել է «Տոմ» ակումբ, որտեղ խաղացել է մինչև 2010 թվականի ամառ։
2007 թվականի հուլիսի 21-ին Պրեմիեր Լիգայի «Սատուրն» ակումբի դեմ խաղում ստացել է վնասվածք (առջևի խաչաձև ջլի պատռվածք) և մինչև մրցաշրջանի ավարտը չի մասնակցել ոչ մի խաղի։ 2008 մրցաշրջանի սկզբին Դենիս Կիսելյովը ապաքինված չի եղել վնասվածքից՝ բաց թողնելով նախամրցաշրջանային պատրաստությունը և մայիսից սկսել է մարզվել երիտասարդական թիմում։ Ընդհանուր առմամբ այդ մրցաշրջանում անցկացրել է 2 գավաթային խաղ, ինչպես նաև երկու անգամ փոխարինման դուրս եկել Պրեմիեր լիգայի խաղերում։
Ընդգրկվել է «Միասնական Ռուսաստան» համառուսական քաղաքական կուսակցության կողմանկիցների՝ Տոմսկի տարածաշրջանային կոորդինացիոն խորհրդի կազմում։


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Մուրզինո (այլ կիրառումներ)

Մուրզինո, կարող է վերաբերել՝

Մուրզինո - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Մուրզինո - գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Հադ (ֆիլմ)

Հադ (անգլ.՝ Hud), Մարտին Ռիթի ֆիլմը, որը էկրաններին է հայտնվել 1963 թվականին։ Լարի Մակմյորթրիի «Անցի՛ր, ձիավոր» (Horseman, Pass By) նովելի էկրանավորումը։ Գլխավոր դերերում են Փոլ Նյումանը և Բրենդոն Դե Ուալդը։ «Օսկար» մրցանակաբաշխության յոթ անվանակարգերում առաջադրված ֆիլմ, որոնցից հաղթել է երեքը՝ Պատրիցիա Նիլի և Մելվին Դուգլասի դերասանական և Ջեյմս Վոնգ Հոուի օպերատորական աշխատանքի համար։


== Սյուժե ==
Գործողությունը տեղի է ունենում Բեննոն ընտանիքի տեխասյան ագարակատնում և հարևան փոքրիկ քաղաքում։ Հադ Բեննոնը (Փոլ Նյուման) կանանց սիրահար և անուղղելի զվարճասեր է, ով կարող է ամեն երեկո խնջույքների մեջ լինել, դրա հետ մեկտեղ նա կարող է իր հմայքի շնորհիվ մարդկանց հետաքրքրել և իր հետևից տանել։ Նա ապրում է ագարակում  իր ծեր, խիստ բարոյական համոզմունքի տեր հոր՝ Հոմերի (Մելվին Դուգլաս) և 17–տարեկան զարմիկի՝ Լոննի (Բրենդոն Դե Ուայլդ) հետ։ Հոմերը   չի սիրում իր որդուն նրա ցինիզմի և եսասիրության պատճառով, և վերջինս էլ հորը նույն կերպ էր վերաբերվում՝ անկեղծորեն սպասելով խստագույն ծնողի մահը, որպեսզի հողամասը իշխի։ Այդ ընտանեկան կոնֆլիկտի կենտրոնում հայտնվում է երիտասարդ Լոննին, ով պետք է ընտրություն կատարեր իմաստուն պապիկի և թեթևամիտ հորեխպոր միջև։


== Դերերում ==
Փոլ Նյուման - Հադ Բեննոն
Բրենդոն Դե Ուայլդ - Լոննի Բեննոն
Մելվին Դուգլաս - Հոմեր Բեննոն
Պատրիցիա Նիլ - Ալմա Բրաուն
Ուիթ Բիսել - միսթեր Բյորվիս


== Պարգևներ և անվանակարգեր ==
1963 թվական - Վենետիկի կինոփառատոն OCIC մրցանակ
1963 թվական — երկու մրցանակ ԱՄՆ կինոքննադատների ազգային խորհրդի կողմից՝ Լավագույն դերասանուհի (Պատրիսիա Նիլ) և երկրորդ պլանի լավագույն դերասան (Մելվին Դուգլաս)։
1964 թվական —  երեք «Օսկար» մրցանակ՝ Լավագույն դերասանուհի (Պատրիսիա Նիլ), երկրորդ պլանի լավագույն դերասան (Մելվին Դուգլաս),  սև և սպիտակ ֆիմում լավագույն օպերատորական աշխատանք (Ջեյմս Վոնգ Հոու)։ Ֆիլմն առաջադրվել է նաև ևս չորս անվանակարգերում՝ լավագույն ռեժիսոր (Մարտին Ռիթ), լավագույն հարմարեցված սցենար (Իրվինգ Ռավետչ, Հարիեթ Ֆրենկ), լավագույն դերասան (Փոլ Նյուման), սև և սպիտակ ֆիլմում նկարիչների և դեկորատորների լավագույն աշխատանք (Հել Պերեյրա, Թամբի Լարսեն, Սեմ Կամեր, Ռոբերտ Բենտոն)։
1964 թվական — BAFTA մրցանակ լավագույն արտասահմանյան դերասանուհի (Պատրիսիա Նիլ) անվանակարգում, ինչպես նաև երկու անվանակարգ լավագույն ֆիլմի և լավագույն արտասահմանյան դերասանի (Պոլ Նյուման) համար։
1964 թվական — ԱՄՆ սցենարի հեղինակների Գիլդիայի մրցանակ Լավագույն ամերիկյան դրամայի համար (Իրվինգ Ռավելտչ, Հարիեթ Ֆրենկ)։
1964 թվական — ԱՄՆ ռեժիսորների Գիլդիայի մրցանակ (Մարտին Ռիթ)։
1964 թվական — «Ոսկե գլոբուս» մրցանակաբաշխության հինգ անվանակարգ՝ Լավագույն դրամա, լավագույն ռեժիսոր (Մարտին Ռիթ), լավագույն դրամատիկական դերասան (Փոլ Նյուման), երկրորդ պլանի լավագույն դերասան (Մելվին Դուգլաս), երկրորդ պալնի լավագույն դերասանուհի (Պատրիսիա Նիլ)։


== Ծանոթագրություններ ==


== Արտաքին հղումներ ==
«Հադ»(անգլ.) ֆիլմը Internet Movie Database կայքում
«Хад»(անգլ.) ֆիլմը Allmovie կայքում: )
(4585) Այնոնայ

(4585) Այնոնայ (անգլ.՝ Ainonai), աստերոիդ աստերոիդների հիմնական գոտում։ Հայտնաբերվել է 1990 թվականի մայիսի 16-ին Կին Էնդատեի և Կաձուրո Վատանաբեի կողմից Կիտամիում։
Միջին հեռավորությունը Արեգակից կազմում է 2,734025 ա. մ., առավելագույնը մոտենում է 2,0837 ա. մ. հեռավորության վրա և հեռանում 3,3843 ա. մ.։ Արեգակի շուրջ մեկ ամբողջական պտույտ է կատարում 1651,21 երկրային օրվա ընթացքում, իր ուղեծրով շարժվելով միջինում 0,218022 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4585) Այնոնայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ծայգ

Ծայգը Հայկական տոմարի համաձայն, ցերեկվա 12 ժամերից երկրորդի անունն է։
Ծայգը կազմված է ծ նախդիրից և այգ՝ առավոտ բառից, որ նշանակում է մինչև առավոտ։


== Աղբյուր ==